PAGE  

	[image: image1.png]


REPUBLIKA HRVATSKA

KARLOVAČKA ŽUPANIJA


	

	[image: image2.jpg]


 GRAD KARLOVAC
	


POVJERENSTVO ZA DODJELU STIPENDIJA
     Temeljem Pravilnika o stipendiranju učenika i studenata grada Karlovca (Glasnik Grada Karlovca br. 15/16, 12/20), Odluke o raspisivanju natječaja za dodjelu stipendija Grada Karlovca za školsku/akademsku godinu 2026./2027. i broju stipendija za školsku/akademsku godinu 2026./2027., KLASA:024-01/26-01/140,URBROJ:2133-1-10-01/02-26-1 i Odluke o utvrđivanju deficitarnih zanimanja za dodjelu stipendija učenicima i studentima za školsku/akademsku godinu 2026./2027.  KLASA:024-02/26-01/140,URBROJ:2133-1-10-01/02-26-2, Povjerenstvo za dodjelu stipendija objavljuje dana 21.10.2026. godine
N A T J E Č A J

za dodjelu stipendija redovitim učenicima srednjih škola i redovitim studentima 

s područja grada Karlovca za školsku/akademsku godinu 2026./2027.godinu
I.
Za školsku/akademsku godinu 2026./2027. dodijelit će se:

· 10 stipendija za učenike srednjih škola temeljem općeg uspjeha u visini od 80,00 eura mjesečno, 

· 27 stipendija za učenike srednjih škola koji se školuju za deficitarna zanimanja u visini od 80,00 eura mjesečno
· 10 stipendija za studente temeljem općeg uspjeha u visini od 150,00 eura mjesečno
· 27  stipendija za studente koji se školuju za deficitarna zanimanja u visini od 150,00 eura mjesečno.
Pravo na stipendiju iz točke I. ovog Natječaja mogu ostvariti redoviti učenici srednjih škola i redoviti studenti koji zadovoljavaju sljedeće uvjete propisane Pravilnikom o stipendiranju učenika i studenata grada Karlovca (u daljnjem tekstu Pravilnik):

· učenici i studenti državljani Republike Hrvatske s prebivalištem na području grada  Karlovca,
· redoviti učenici najmanje drugog razreda srednje škole odnosno studenti od druge godine studija,
       s postignutim općim uspjehom u prethodnom razredu 4,00,
· učenici koji se školuju za deficitarna zanimanja s postignutim općim uspjehom u prethodnom

             razredu 3,00,
· studenti s postignutim uspjehom 3,50 iz nastavnih predmeta položenih u prethodnoj godini studija,

· studenti koji se školuju za deficitarna zanimanja s postignutim uspjehom 3,00 iz nastavnih predmeta položenih u prethodnoj godini studija,
· učenici koji nisu stariji od 20 godina, a studenti od 25 godina,
· učenici i studenti koji pravo na stipendiju ne ostvaruju po drugoj osnovi (ministarstvo, županija i sl.).
Utvrđuje se lista deficitarnih zanimanja za dodjelu stipendija učenicima za školsku godinu 2026./2027.
kako slijedi:
TROGODIŠNJI  PROGRAM: građevinski radnik u zgradarstvu, monter drvenih konstrukcija i krovova, soboslikar ličilac dekorater, građevinski radnik u održivoj gradnji, monter strojarskih instalacija, operater za strojne obrade, izrađivač-monter strojarskih konstrukcija, rukovatelj građevinskim strojevima, pekar-slastičar, mesar, elektroinstalater, vozač motornog vozila, skladištar, prodavač, elektromehaničar, poljoprivredni gospodarstvenik, zavarivač.

    PETOGODIŠNJI PROGRAM: medicinska sestra opće njege/medicinski tehničar opće njege. 

Navedeni nazivi zanimanja odnose se na pripadnike oba spola.
Utvrđuje se lista deficitarnih zanimanja za dodjelu stipendija studentima za akademsku godinu 2026./2027. kako slijedi: 

STRUČNI STUDIJ: Strojarstvo, Građevinarstvo, Elektrotehnika, Sestrinstvo, Medicinska-laboratorijska dijagnostika.

SVEUČILIŠNI STUDIJ: Medicina, Rani i predškolski odgoj i obrazovanje, Strojarstvo, Građevinarstvo, Psihologija, Logopedija, Socijalni rad, Informatika-smjer nastavnički, Matematika-smjer nastavnički, Fizika-smjer nastavnički, Rehabilitacija, Elektrotehnika i informacijska tehnologija, Socijalna pedagogija, Kemija-smjer nastavnički, Biologija-smjer nastavnički. 

Kriteriji na temelju kojih se dodjeljuju stipendije iz točke I. ovog natječaja:

· opći uspjeh o ostvarenom prosjeku ocjena za prethodnu godinu, 
· deficitarnost zanimanja temeljem Odluke o utvrđivanju deficitarnih zanimanja za dodjelu stipendija učenicima i studentima za  školsku /akademsku godinu 2026./2027.,
· postignuća na natjecanjima u prethodnoj školskoj/akademskoj godini 2025./2026.,
· materijalni, socijalni i zdravstveni status definiran Pravilnikom,
· sudjelovanje roditelja u Domovinskom ratu definiran Pravilnikom. 
II.
Prijava se podnose isključivo elektronskim putem na Internet stranici Grada Karlovca www.karlovac.hr  
Obavezna je sljedeća dokumentacija: 
1. Rodni list učenika ili studenta koji podnosi zahtjev za stipendiju (preslika ili ispis iz sustava e-Građani),

2. Domovnicu učenika ili studenta koji podnosi zahtjev za stipendiju (preslika ili ispis iz sustava e-Građani),

3. Potvrda obrazovne ustanove o upisu na redovno školovanje osobe koja podnosi zahtjev za  stipendiju, 
4. Svjedodžba (preslika) prethodnog razreda srednje škole (2025./2026. školska godina), a studenti ovjerenu potvrdu obrazovne ustanove o ostvarenom prosjeku ocjena za prethodnu godinu studija (2025./2026. godina),
5. Privola o prikupljanju i obradi osobnih podataka,
  - ostala dokumentacija ukoliko je posjedujete, a po kojoj učenici/studenti ostvaruju bodove: 
6. Potvrda o redovnom školovanju brata/sestre koji žive u zajedničkom kućanstvu,

7. Potvrda od nadležnog državnog tijela o sudjelovanju roditelja u Domovinskom ratu (potvrda od Ministarstva obrane odnosno Ministarstva unutarnjih poslova Republike Hrvatske),
8. Rješenje o utvrđivanju invaliditeta za podnositelja ili roditelje izdano od strane Hrvatskog zavoda za mirovinsko osiguranje,
9. Odgovarajuća potvrda za umrle, nestale ili nepoznate roditelje (preslika izvoda iz matične knjige umrlih, preslika rodnog lista i potvrda Uprave za zatočene i nestale roditelje Ministarstva hrvatskih branitelja Republike Hrvatske),
10. Dokazi o postignutim uspjesima na natjecanjima u prethodnoj školskoj/akademskoj godini 2025./2026. (službena potvrda nadležnog tijela smotre ili natjecanja, a koja su propisana od strane Ministarstva znanosti, obrazovanja i mladih, Agencije za odgoj i obrazovanje te Agencije za strukovno obrazovanje),
11. Potvrda o upisu u drugu srednju školu, ukoliko učenik podnositelj zahtjeva, pored matične srednje škole pohađa drugu srednju školu,
12. Ostalu dokumentaciju koju zatraži Povjerenstvo, sukladno Pravilniku.  
SVA DOKUMENTACIJA MORA BITI U ELEKTRONSKOM OBLIKU 

Učenik srednje škole koji ostvari pravo na korištenje stipendije za školsku godinu 2026./2027., dužan je na uvid donijeti original svjedodžbu prethodnog razreda prije potpisa ugovora. 
Grad Karlovac, temeljem privole kandidata koja je sastavni dio Zahtjeva za dodjelu stipendija, prikupljene podatke iz Evidencija MUP-a (prebivalište) i Porezne uprave o prihodima svih članova kućanstva na temelju OIB-a iz Izjave o članovima zajedničkog kućanstva obrađuje isključivo u svrhu ostvarivanja prava na stipendiju. 

III.
Zahtjev za dodjelu stipendija podnosi se u roku od 15 dana od dana objave natječaja, isključivo elektronskim putem kroz aplikaciju SOM natječaji.

Javni natječaj objavljen je 21. listopada 2026. godine na Internet stranici Grada Karlovca www.karlovac.hr  
Rok za podnošenje Zahtjeva je  5. studenog 2026. godine.
IV.
Prijedlog liste prioriteta Povjerenstvo za stipendije objavit će se u roku od 30 dana nakon isteka roka za podnošenje prijave na Internet stranici Grada Karlovca, www.karlovac.hr  
V.
Prava i obveze korisnika stipendije utvrđuju se ugovorom o korištenju stipendije koji se s učenicima srednje škole potpisuju za razdoblje školske godine 2026./2027. odnosno od 1. rujna 2026. do 30. lipnja 2027., a studentima za razdoblje akademske godine odnosno od 1. listopada 2026. do 30. rujna 2027.
NEPOTPUNA I NEPRAVOVREMENO POSLANA PRIJAVA KOJA NE SADRŽI POTREBNU  DOKUMENTACIJA NEĆE BITI RAZMATRANA. 

